ગોંડલ ચોકડી પાસે હાઈવે પર ખોખડદળ, બેડી, લોઠડા, સરધાર, લોધિકાનાં ખેડૂતોની સાથે જિલ્લા કોંગ્રેસનાં આગેવાનો એકઠા થયા હતા. ગુવાર, રીંગણ, વાલોર, કોબી સહિતના શાકભાજી રસ્તા પર ફેંકી દીધા હતા. સાથે જ ડુંગળીનો હાર પહેરી નવતર વિરોધ નોંધાવ્યો હતો. ‘અ›સંવેદનશીલ સરકારમાં પૂરતા ભાવ ન મળતા ખેડૂતો ખેતી છોડી શહેરમાં નોકરી કે મજુરીકામ કરવા લાગ્યા છે. જેથી ખેડૂતોની વેદનાને વાચા સ્વરૂપે કોંગ્રેસે ઉગ્ર વિરોધ નોંધાવ્યો હતો. રાજકોટ જિલ્લા કોંગ્રેસનાં પ્રમુખ હિતેશ વોરા, જિલ્લા પંચાયત પ્રમુખ નીલેશ વિરાણી, ચંદુભાઈ શિંગાળા, નાનુભાઈ ડોડીયા, પંકજભાઈ નશીત, ધીરુભાઈ પાઘડાર, વિપુલભાઈ વૈષ્ણવ, કિશોર પાદરીયા અને સવજીભાઈ મકવાણાનાં સહિતના આગેવાનોએ હાઈ વે પર ચક્કાજામ કર્યો હતો. જોકે પોલીસે કોંગી આગેવાનો અને ખેડૂતોને ચક્કાજામ કરતા અટકાવ્યા હતા અને વાહનવ્યવહાર પૂર્વવત કરાવ્યો હતો.